Public procurement notice: Contract Notice
Published: 2025-01-02
Buyer: Hrvatske ceste d.o.o.
Country: HR
Region: HR050
Contract type: Services
Procedure: Open procedure
CPV classification: 71355000 | 71521000: Construction-site supervision services | 71632000
Estimated value: 500000 EUR
Submission deadline: 2025-02-11
Award criteria: price, quality

Technical requirements: Kaznena djela terorizma ili kaznena djela povezana s terorističkim aktivnostima
Plaćanje obveza za mirovinsko i zdravstveno osiguranje
Prijevremeni raskid, naknada štete ili druge usporedive sankcije
Lažno prikazivanje, prikrivanje informacija, nemogućnost podnošenja traženih dokumenata i prikupljanje povjerljivih informacija o ovom postupku
Kompletan nadzor nad radovima sanacije nadvožnjaka, bukobrana i kolnika na državnoj cesti oznake DC1 Rakovac u Karlovcu, od stac. 0+700 do stac. 1+700 po osi MC30

Eligibility requirements: Detalji opisani u dokumentaciji o nabavi
Jamstvo za ozbiljnost ponude treba biti u obliku bankarske garancije izdane s klauzulom „bezuvjetna“, „neopoziva“, „naplativa na prvi poziv“ i „bez prava prigovora“, s rokom važenja najmanje jednakom roku valjanosti ponude, te iznos izražen u eurima.

Ukoliko banka koja izdaje traženo jamstvo ima sjedište izvan Republike Hrvatske, dužna je imati odgovarajuću banku (corresponding bank) na području Republike Hrvatske preko koje će jamstvo biti dostavljeno SWIFT-om. 
Naručitelj može poslati zahtjev za naplatu SWIFT porukom ili dostavom na adresu banke. Obje mogućnosti slanja zahtjeva za naplatom moraju biti navedene u tekstu bankovne garancije.
Naručitelj je obvezu osiguranja odgovarajuće banke (corresponding bank) na području RH, propisao uzimajući u obzir interne i eksterne čimbenike koji utječu na poslovnu i financijsku sposobnost dužnika, u našem slučaju banke koja stoji iza izvođača. Predmetno jamstvo, odnosno obveza osiguranja odgovarajuće banke (corresponding bank) na području RH, je stoga i definirano na ovaj način kako bi se osigurala zaštita poslovnih i financijskih interesa Naručitelja, kao i posredno Državnog proračuna RH, naplatom od banke u slučaju neurednog izvođenja predmetnog ugovora krivnjom izvođača.
Naručitelj se pri izradi predmetne dokumentacije vodio svim načelima javne nabave i dobrog gospodarstvenika te omogućavanjem tržišne utakmice i jednake pozicije za sve potencijalne zainteresirane gospodarske subjekte.

Spomenuti instrument osiguranja za ozbiljnost ponude može se zamijeniti novčanim pologom na koji Ponuditelj nema pravo zaračunavati bilo kakvu kamatu i koji Društvo ima pravo zadržati za cijelo vrijeme važenja ponude.

U slučaju podnošenja ponude zajednice gospodarskih subjekata jamstvo za ozbiljnost ponude dostavlja bilo koji član zajednice gospodarskih subjekata, u cijelosti ili parcijalno s članom/vima, pod uvjetom da jamstvo/a za ozbiljnost ponude, u bilo kojem slučaju treba biti u obliku i iznosu kako je traženo ovom točkom. U tom slučaju, Jamstvo za ozbiljnost ponude treba sadržavati jasan i nedvosmislen navod o tome tko je ponuditelj, odnosno u jamstvu za ozbiljnost ponude moraju se nalaziti podaci o svim članovima zajednice gospodarskih subjekata bez obzira na to koji od članova zajednice dostavlja jamstvo u sklopu ponude.

Naručitelj može jamstvo za ozbiljnost ponude zadržati i naplatiti u slučaju:
•	odustajanja ponuditelja od svoje ponude u roku njezine valjanosti,
•	nedostavljanja ažuriranih popratnih dokumenata sukladno članku 263. ZJN 2016,
•	neprihvaćanja ispravka računske greške,
•	odbijanja potpisivanja ugovora o javnoj nabavi,
•	nedostavljanja jamstva za uredno ispunjenje ugovora o javnoj nabavi.

Rok valjanosti bankarske garancije mora biti najmanje do isteka roka valjanosti ponude. 
Jamstvo za ozbiljnost ponude dostavlja se u izvorniku, odvojeno od elektroničke ponude, u papirnatom obliku, sukladno propisanom u točki 2.1. Uputa za ponuditelje.

Ako tijekom postupka javne nabave istekne rok valjanosti ponude i jamstvo za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjernom roku ne kraćem od 5 (pet) dana.
Nije definirano
Cijena ponude
STRUČNJAK 1: 1 (jedan) ovlašteni inženjer građevinarstva (nadzorni inženjer za građevinske radove):
Tehnički stručnjak čije će se iskustvo bodovati u tehničkom dijelu ponude mora se nalaziti u predloženom timu za pružanje predmetne usluge. Tehnički stručnjak mora dati izjavu da će biti angažiran na poslovima koji su predmet ovog postupka javne nabave sukladno točki 13. Uvjeti koji se zahtijevaju prije donošenja odluke (Ostale upute, obrasci i izjave).

Ponuditelj/zajednica gospodarskih subjekata treba dostaviti stručno iskustvo samo za jednog tehničkog stručnjaka, za ovu poziciju sukladno točki 5.4.2. Obrazovne i stručne kvalifikacije, (Kriteriji kvalitativnog odabira gospodarskog subjekta s uputama).

Naručitelj će bodovati stručno iskustvo tehničkog stručnjaka čijim dokumentima ponuditelj/zajednica gospodarskih subjekata dokazuje uvjete iz točke 5.4.2. Obrazovne i stručne kvalifikacije, (Kriteriji kvalitativnog odabira gospodarskog subjekta s uputama).

Za nadzornog inženjera za građevinske radove Naručitelj će bodovati istu i/ili sličnu uslugu:

Ista usluga je uredno izvršena usluga tehničkog stručnjaka u svojstvu glavnog nadzornog inženjera/nadzornog inženjera za građevinske radove na ugovoru za sanaciju ili rekonstrukciju cestovnog nadvožnjaka izvedenih tehnologijom hidrodinamičkog uklanjanja betona visokotlačnim pumpama i robotima vodom pod visokim pritiskom (≥ 2500 bar-a, Q ≥ 60 l/min), za koji su radovi u potpunosti dovršeni i koji je obuhvaćao najmanje radove odizanja konstrukcije upotrebom teške cijevne skele, ugradnju armature, oplate i betona, zamjenu ležajeva, reprofilaciju betona reparaturnim mortovima, izvedbu asfalta, visokotlačno čišćenje betonskih površina i ugradnju zaštitnog sustava betonskih površina.
Slična usluga je uredno izvršena usluga tehničkog stručnjaka u svojstvu glavnog nadzornog inženjera/nadzornog inženjera za građevinske radove na ugovoru za sanaciju ili rekonstrukciju drugih cestovnih građevina niskogradnje (most, podvožnjak, vijadukt i sl.) izvedenih tehnologijom hidrodinamičkog uklanjanja betona visokotlačnim pumpama i robotima vodom pod visokim pritiskom (≥ 2500 bar-a, Q. ≥ 60 l/min), za koji su radovi u potpunosti dovršeni i koji je obuhvaćao najmanje radove odizanja konstrukcije upotrebom teške cijevne skele, ugradnju armature, oplate i betona, zamjenu ležajeva, reprofilaciju betona reparaturnim mortovima, izvedbu asfalta, visokotlačno čišćenje betonskih površina i ugradnju zaštitnog sustava betonskih površina.

Bodovna vrijednost je izračunata temeljem formule:

〖ponuđeni broj referenci〗^2/〖optimalni broj referenci〗^2    x 70 = broj bodova za tehnički dio ponude

Ponuđeni broj referenci = broj valjanih referenci iz ponude
Optimalni broj referenci = 15

Napomene:	
	Za projekte/ugovore koji su navedeni u dokumentima koji se dostavljaju u svrhu ocjenjivanja/bodovanja mora biti jasno navedena vrsta izvršenog posla pojedinog tehničkog stručnjaka kao i ostali bitni podaci temeljem kojih se vrednuje tehnički dio ponude, a sve sukladno navedenoj razradi i pojašnjenju. 
	Pod izgradnjom se podrazumijeva samo gradnja nove građevine.
	Iskustvo tehničkog stručnjaka koji je bio u svojstvu glavnog nadzornog inženjera bodovat će se samo ako je taj stručnjak istodobno bio i nadzorni inženjer za građevinske radove.
	Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.
Pravo na žalbu ima svaki gospodarski subjekt koji ima ili je imao pravni interes za dobivanje određenog ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.
Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo.

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (u daljnjem tekstu: sustav e-Žalba). Žalbu koja nije dostavljena sukladno navedenom Državna komisija će odbaciti.

Žalba se izjavljuje u roku od 10 (deset) dana, i to od dana:
-	objave poziva na nadmetanje, u odnosu na sadržaj poziva ili Dokumentacije o nabavi,
-	objave obavijesti o ispravku, u odnosu na sadržaj ispravka,
-	objave izmjene dokumentacije o nabavi, u odnosu na sadržaj izmjene dokumentacije,
-	otvaranja ponuda u odnosu na propuštanje Naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
-	primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno gore navedenim opcijama nema pravo na žalbu u kasnijoj fazi postupka za prethodnu fazu.

Žalba mora sadržavati najmanje podatke i dokaze navedene u članku 420. ZJN 2016.
Javnom otvaranju ponuda smiju prisustvovati ovlašteni predstavnici ponuditelja i druge osobe. 
Sukladno članku 282. stavak 8. ZJN 2016, pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.
Ovlašteni predstavnici ponuditelja moraju svoje pisano ovlaštenje predati članovima stručnog povjerenstva neposredno prije javnog otvaranja ponuda. Ovlaštenje mora biti potpisano od strane ovlaštene osobe ponuditelja i ovjereno pečatom, a ukoliko je ovlaštena osoba na otvaranju ponuda, dužna je umjesto ovlaštenja donijeti kopiju rješenja o registraciji / obrtnicu i kopiju identifikacijskog dokumenta te iste predati prisutnim članovima stručnog povjerenstva. 
Zapisnik o otvaranju ponuda Naručitelj će odmah uručiti svim ovlaštenim predstavnicima Ponuditelja nazočnima na javnom otvaranju.